Ericu950/Stoicheia-meter-silver huggingface dataset:
τὸ γάρ τοι διαμαρτεῖν λογισμοῦ τοῦ καθήκοντος , ἀκαλλεστέραν ἐργάσεται τῶν θεωρημάτων τὴν ἀπόδοσιν .
φορέσει δὴ οὖν εἴς γε τὸ παρὸν τὸ Ἰακὼβ πρόσωπον ὁ Ἐμμανουὴλ , ὁ ἐξ οὐρανοῦ νυμφίος , ὁ τὰς Λάβαν θυγατέρας οἷον οὐκ ἀνιδρωτὶ λαβών 0 .
ἴδιον μὲν γὰρ τῆς ἀνωτάτω πασῶν οὐσίας , τὸ ἀκονιτὶ κατορθοῦν , ἅπερ ἂν ἕλοιτο δρᾷν 0 .
ἔφη γάρ που περὶ αὐτῆς καὶ ὁ μακάριος προφήτης Ἡσαΐας ·
ὄτι οὐ πεινάσει , οὐ δὲ κοπιάσει , οὐδέ ἐστιν ἐξεύρεσις τῆς φρονήσεως αὐτοῦ 0 .
κατ οὐδένα γὰρ τρόπον ἐπιδεὲς τὸ Θεῖον , ἀλλ ἔστι παντέλειον ἐν ἑαυτῷ , οὐκ εἰσποιητὸν ἔχον τὸ δυναμοῦσθαι πρός τινος , οὔ τε μὴν νόμῳ σωμάτων τροφαῖς ἢ ποτοῖς νευρούμενον 0 ·
ἀλλ αὐτὸ , φύσει δύναμις 0 .
τοιγάρτοι καὶ στερεοῖ μὲν οὐρανοὺς , διανέμει δὲ τὸ δύνασθαι μετ  ἐξουσίας , οἷς ἂν ἕλοιτο τυχόν 0 .
ἀλλ ὥσπερ , καίτοι λυπεῖσθαι μὴ πεφυκὸς , λυπεῖσθαι λέγεται  φησὶ γάρ που πρὸς τὴν τῶν Ἰουδαίων μητέρα , δῆλον δὲ ὅτι τὴν Συναγωγήν 0 1 ·
καὶ ἐλύπεις με ἐν πᾶσι τούτοις .
γράφει δέ που καὶ ὁ θεσπέσιος Παῦλος ·
καὶ μὴ λυπεῖτε τὸ Πνεῦμα τὸ ἅγιον τοῦ Θεοῦ τὸ κατοικοῦν ἐν ὑμῖν  ·
οὕτω κ ἂν εἰ λέγοιτο καμεῖν , οὐχ ὅτι γέγονεν ἐν αἰσθήσει πόνου , τὰ τοιάδε φαμέν ·
ἀλλ  ὅτι πονεῖν εἴπερ ἦν αὐτῷ ἔθος , πέπονθεν ἂν , τὰ ὑπερμεγέθη τῶν πραγμάτων καὶ ἐξαίρετα κατορθῶν , καὶ αὐτὰ , ἐφ οἷς ἦν εἰκὸς δεινοὺς καὶ πικροὺς ἀνατλῆναι πόνους , εἰ τῶν καθ ἡμᾶς τις ἦν .
Οὐκοῦν ἐκ τῶν ἀνθρωπίνων ἰόντες εἰς ἐννοίας τὰς ὑπερτάτω , μονονουχὶ πόνῳ καὶ ἱδρῶτι καταμεθύουσαν καταθρήσαιμεν ἂν τὴν ὑπὲρ ἡμῶν φροντίδα τῆς ἀκηράτου φύσεως .
Αὐτήν γε μὴν ἀπαλλάξομεν ἀναγκαίως τοῦ πονεῖν ·
ἐπεί τοι μὴ καθ ἡμᾶς , μᾶλλον δὲ καὶ ὑπὲρ πᾶσαν τὴν κτίσιν , ταῖς ἰδίαις ὑπεροχαῖς ἐμφιλοχωροῦσά τε καὶ ἐρηρεισμένη 0 .
Οὐκ ἀμισθὶ τοιγαροῦν , ἀλλ οὐ δὲ ἱδρῶτος δίχα Χριστὸς πρώτην μὲν συνηγάγετο τὴν Ἰουδαίων Συναγωγὴν , ἣν ἐν σχήματι τῷ τῆς Λείας παραληψόμεθα .
διερμηνεύεται γὰρ κοπιῶσα καὶ ἀνανεουμένη .
κεκοπίακε δὲ ταῖς Αἰγυπτίων πλεονεξίαις κατηχθισμένη , καὶ τὸν δυσφόρητον ἔχουσα τῆς δουλείας ζυγόν .
καὶ μὴν καὶ ἀνενεώθη πρὸς τὸ πατρῷον σέβας .
μετεπλάττετο δὲ ὥσπερ ἐκ λατρείας εἰδωλομανοῦς ἐπὶ τὸ εἰδέναι λοιπὸν τίς ὁ φύσει καὶ ἀληθῶς ἐστι Θεός 0 .
ἐπεφώνει γὰρ αὐτοῖς διὰ Μωσέως ·
ἄκουε , Ἰσραὴλ , Κύριος ὁ Θεός σου Κύριος εἷς ἐστι ·
καὶ τὸ , Οὐκ ἔσονταί σοι θεοὶ ἕτεροι πλὴν ἐμοῦ 0 .
ἀλλ ἐπεθύμει μὲν ὁ Χριστὸς τῆς Ῥαχὴλ ἐν ἀρχαῖς , τουτέστι , τῆς ἐξ ἐθνῶν Ἐκκλησίας .
τοιγάρτοι ἔφασκε περὶ τῆς Ἰουδαίων Συναγωγῆς πρὸς τὸν ἱεροφάντην Μωσέα ·
λελάληκα πρὸς σὲ ἅπαξ καὶ δὶς , λέγων ·
ἑώρακα τὸν λαὸν τοῦτον , καὶ ἰδοὺ λαὸς σκληροτράχηλός ἐστιν .
ἔασόν με ἐξολοθρεῦσαι αὐτοὺς , καὶ ἐξαλείψω τὸ ὄνομα αὐτῶν ὑποκάτωθεν τοῦ στερεώματος τοῦ οὐρανοῦ , καὶ ποιήσω σε εἰς ἔθνος μέγα καὶ ἰσχυρὸν , καὶ πολὺ μᾶλλον ἢ τοῦτο 0 .
ἀλλ ἦν ἀνάγκη τοὺς ἐλαφρὸν ἕτι καὶ εὐπαρακόμιστον ἔν γε δὴ σφίσιν αὐτοῖς ἔχοντας νοῦν , οὐκ εὐθὺς διᾴττειν ἐπὶ τὸ τέλειον , καὶ τὴν ἐπέκεινα νοῦ καὶ τῆς ἐξ αὐτοῦ φρονήσεως παίδευσιν , φημὶ δὴ τὴν εὐαγγελικὴν , προκατηχεῖσθαι δὲ μᾶλλον διὰ τῶν ὑποβεβηκότων , μονονουχὶ καὶ προγύμνασμα τῆς ἐν Χριστῷ ζωῆς ποιεῖσθαι τὴν νομικήν .
Οὐκοῦν ἐπεθύμει μὲν τῆς νεωτέρας ἐν ἀρχαῖς , τουτέστι , τῆς ἐξ ἐθνῶν Ἐκκλησίας ὁ ἐξ οὐρανοῦ νυμφίος .
προεισοικίζεται δὲ ὥσπερ τὴν πρεσβυτέραν οἱονεί πως οὐκ ἀμογητί 0 .
δεδούλευκε γὰρ ὑπὲρ Λείας ὁ Ἰακώβ .
ὅτι δὲ πολλοῖς καὶ μεγάλοις ἐξῄρηται πόνοις τῆς Αἰγυπτίων δουλείας ὁ Ἰσραὴλ , οὐκ ἀσυμφανές 0 .
ὅλη γὰρ αὐτοῖς πεπολέμηκεν ἡ κτίσις .
σημεῖον οὖν ἄρα τοῦ μὴ ἀνιδρωτὶ λελυτρῶσθαι τὸν Ἰσραὴλ , καὶ Θεοῦ γενέσθαι λοιπὸν διὰ τῆς ἐν νόμῳ λατρείας ἡ τοῦ Ἰακὼβ δουλεία , τελουμένη που πάντως οὐκ ἄνευ μόχθου 0 .
συντετελεσμένων δὲ τῶν ἑβδόμων τῆς πρεσβυτέρας , ἠγάγετο τὴν Ῥαχὴλ , τουτέστι , τὴν νεωτέραν , τὴν καὶ ἐν ἀρχαῖς ποθουμένην .
Εἰσκέκληται γὰρ δευτέρα μετὰ τὴν πρώτην ἡ ἐξ ἐθνῶν Ἐκκλησία τὸ τοῦ Θεοῦ πρόβατον ·
ἑρμηνεύεται γὰρ οὕτω καὶ Ῥαχὴλ , καθάπερ ἤδη προεῖπον .
ὅτι δὲ κέκμηκε τρόπον τινὰ καὶ ὑπὲρ αὐτῆς ὁ Χριστὸς , παρέδειξε πάλιν ἡμῖν ὁ θεσπέσιος Ἰακὼβ , τὸν ἑπταετῆ πόνον καὶ ὑπὲρ Ῥαχὴλ ἀνατλάς .
Εἰ γὰρ ἐνεδέχετο καμεῖν , καίτοι Θεὸν ὄντα κατὰ φύσιν , τὸν Υἱὸν , πῶς ἂν οὐ γέγονεν ἐν τούτῳ , τὴν Ἡρώδου δίωξιν ὑπομείνας ἐν ἀρχαῖς , τὰς τῶν Φαρισαίων ἐπιβουλὰς , τὰς τῶν ἡγουμένων συκοφαντίας , τὰ ἐμπτύσματα , τὰ ῥαπίσματα , τὰς κατὰ νώτου πληγὰς , τὴν τῶν στρατιωτῶν παροινίαν , καὶ αὐτὸν ἐν ἐσχάτοις τὸν ἐπὶ ξύλου θάνατον ;
λάβαν δὲ θυγατέρες , ἀνδρὸς εἰδωλολατροῦντος ἔτι , Λεία καὶ Ῥαχήλ 0 .
κέκληνται γὰρ ἐξ ἐθνῶν , πρώτη μὲν ἡ τῶν Ἰουδαίων Συναγωγή ·
ῥίζης γὰρ καὶ γένους Ἑλληνικοῦ γέγονε καὶ αὐτὸς ὁ θεσπέσιος Ἀβραάμ ·
δευτέρα δὲ καὶ μετὰ τὴν πρώτην ἡ νεωτέρα , τουτ έστιν , ἡ Ἐκκλησία 0 .
καὶ οἱ μὲν ὀφθαλμοὶ Λείας παραλελυμένοι καὶ ἀδρανεῖς 0 ·
ῥαχὴλ δὲ καλὴ τῷ εἴδει , καὶ ὡραία τῇ ὄψει σφόδρα 0 .
καὶ περὶ μὲν τῶν Ἰουδαίων ἔφη που Χριστὸς τοῖς ἁγίοις ἀποστόλοις ·
ἄφετε αὐτοὺς , τυφλοί εἰσιν ὁδηγοὶ τυφλῶν .
ὑμῶν δὲ μακάριοι οἱ ὀφθαλμοὶ ὅτι βλέπουσι , καὶ τὰ ὦτα ὑμῶν ὅτι ἀκούουσιν 0 .
Οὐκοῦν τὸ ἄναλκες πρὸς θεοπτ  ε  ίαν τῆς Ἰουδαίων Συναγωγῆς κατασημαίνοιτο ἂν εἰκότως διὰ τῶν τῆς Λείας ὀφθαλμῶν .
τὸ δὲ σοφόν τε καὶ ἔννουν , καὶ τὸ πολὺ λίαν ἐξωραϊσμένον εἰς σύνεσιν τῶν ἐν πίστει ἐν Χριστῷ , καὶ μέντοι , καὶ τὸ ἐν ἔργοις περιφανὲς διὰ τοῦ τῆς Ῥαχὴλ προανεγράφετο κάλλους .
καὶ πρὸς μὲν τὴν τῶν Ἰουδαίων μητέρα , τὸ , Ἰδοὺ οἱ ὀφθαλμοί σου οὐκ εἰσὶν , οὐ δὲ ἡ καρδία σου καλὴ , προφητικὸς ἀναβοάτω λόγος ·
καλείτω δὲ ὁ Χριστὸς τὴν ἐξ ἐθνῶν Ἐκκλησίαν , καὶ λεγέτω περὶ αὐτῆς ·
Οἱ ὀφθαλμοί σου περιστερῶν 0 .
Ἐπεθύμησε γὰρ τοῦ κάλλους αὐτῆς , κατὰ τὴν τοῦ Ψάλλοντος φωνήν .
Οὐκοῦν ἐποιεῖτο σύνοικον ὁ Χριστὸς πρῶτον μὲν τὴν τῶν Ἰουδαίων Συναγωγὴν , νυμφαγωγοῦντος Μωσέως καὶ μεσιτευόντων ἀγγέλων ·
ἐπ ἐκείνην δὲ ὥσπερ δευτέραν τὴν ἐξ ἐθνῶν Ἐκκλησίαν , οἱονεὶ μεσίτου παρειλημμένου καὶ ἐπ αὐτῇ τοῦ μακαρίου Βαπτιστοῦ 0 1 .
τοιγάρτοι καὶ ἔφασκε , τὸν νοητὸν τουτονὶ καὶ θεῖον ἡμῖν κατασημαίνων γάμον ·
ὁ ἔχων τὴν νύμφην νυμφίος ἐστίν ·
ὁ δὲ φίλος τοῦ νυμφίου ὁ ἑστηκὼς καὶ ἀκούων αὐτοῦ , χαρᾷ χαίρει διὰ τὴν φωνὴν τοῦ νυμφίου .
Αὕτη οὖν ἡ χαρὰ ἡ ἐμὴ πεπλήρωται .
ἔλεος δὲ καὶ πίστις τῇ νύμφῃ τὸ ἔδνον 0 .
ἔφη γάρ που διὰ φωνῆς προφητῶν , ὁ ἄνωθεν ἥκων καὶ ἐξ οὐρανοῦ νυμφίος πρὸς τὴν ἐξ ἐθνῶν Ἐκκλησίαν 0 ·
καὶ μνηστεύσομαί σε ἐμαυτῷ εἰς τὸν αἰῶνα , καὶ μνηστεύσομαί σε ἐμαυτῷ ἐν δικαιοσύνῃ καὶ κρίματι , καὶ ἐν ἐλέει , καὶ ἐν οἰκτιρμοῖς .
καὶ μνηστεύσομαί σε ἐμαυτῷ ἐν πίστει , καὶ ἐπιγνώσῃ τὸν Κύριον .
ἠγάγετο μὲν γὰρ , καθάπερ ἔφην ἀρτίως , πρὸ τῆς ἐξ ἐθνῶν Ἐκκλησίας τὴν πρεσβυτέραν .
ἀλλ ὁ τῆς μνηστείας τρόπος , καὶ τῆς συναφείας ἡ δύναμις , οὐκ εἰς αἰῶνα γέγονεν .
ἔφη γάρ που πάλιν περὶ αὐτῆς , ὅτι Αὕτη οὐ γυνή μου 0 ·
καὶ ἐγὼ οὐκ ἀνὴρ αὐτῆς 0 .
ἔδωκα αὐτῇ βιβλίον ἀποστασίου εἰς τὰς χεῖρας αὐτῆς .
ἀποβέβληται γὰρ ὡς πεπορνευμένη , καὶ ἐπὶ τοῖς ἄγαν ἀπηχεστάτοις κατεγνωσμένη .
ἔφη γάρ που περὶ αὐτῆς ·
ἐὰν ἐξαποστείλῃ ἀνὴρ τὴν γυναῖκα αὐτοῦ , καὶ ἀπέλθῃ ἀπ αὐτοῦ , καὶ γένηται ἀνδρὶ ἑτέρῳ , μὴ ἀνακάμπτουσα ἀνακάμψει πρὸς αὐτὸν ἔτι ;
οὐ μιαινομένη μιανθήσεται ἡ γυνὴ ἐκείνη ;
καὶ σὺ ἐξεπόρνευσας ἐν ποιμέσι πολλοῖς , καὶ ἀνάκαμπτε πρός με , λέγει Κύριος .
ἆρον εἰς εὐθεῖαν τοὺς ὀφθαλμούς σου , καὶ ἴδε ποῦ ἐξεφύρθης .
ἐπὶ ταῖς ὁδοῖς ἐκάθισας αὐταῖς ὡσεὶ κορώνη ἠρημωμένη , καὶ ἐμίανας τὴν γῆν ἐν ταῖς πορνείαις σου , καὶ ἐν ταῖς κακίαις σου , καὶ ἔσχες ποιμένας πολλοὺς εἰς πρόσκομμα σαυτῇ .
ὄψις πόρνης ἐγένετό σοι ἀπηναισχύντησας πρὸς πάντας .
Οὐχ ὡς οἰκεῖόν με ἐκάλεσας καὶ πατέρα καὶ ἀρχηγὸν τῆς παρθενίας σου 0 ·
μὴ διαμενεῖ εἰς τὸν αἰῶνα ;
ἀλλ ἐν τούτοις μὲν ἡ πρεσβυτέρα 0 ·
ῥαχὴλ δὲ τὴν νεωτέραν , τουτέστι , τὴν ἐξ ἐθνῶν Ἐκκλησίαν , ἑαυτῷ μνηστεύεται , καὶ τοῦτο διηνεκῶς .
τὸ δὲ ἐμαυτῷ , νοείσθω κατὰ τοιόνδε τρόπον .
ἐμνηστεύσατο μὲν γὰρ τὴν Ἰουδαίων Συναγωγὴν , ἀλλὰ διὰ μεσίτου Μωσέως .
συνήφθη δὲ ὥσπερ τῇ ἐξ ἐθνῶν Ἐκκλησίᾳ , φωναῖς ἰδίαις αὐτὴν εἰς τοῦτο καλῶν , καὶ καθ ἕνα τῶν ἐπὶ τῆς γῆς ὁρώμενος ἄνθρωπος 0 .
κατένευε γὰρ τῇ νύμφῃ βοώσῃ ·
δεῖξόν μοι τὴν ὄψιν σου , καὶ ἀκούτισόν μοι τὴν φωνήν σου .
ἤκουον μὲν γὰρ καὶ οἱ πάλαι λαλοῦντος αὐτοῦ , πλὴν διὰ Μωσέως ἢ προφητῶν .
ἐν ἐσχάτοις δὲ τοῦ αἰῶνος καιροῖς , αὐτὸς ἡμῖν δι ἑαυτοῦ λελάληκεν ὁ Υἱὸς , καθὰ καὶ ὁ σοφὸς μεμαρτύρηκε Παῦλος .
ἄξιον δὲ πρὸς τούτοις , καὶ τὴν τῶν ἐξ Ἰακὼβ γεγονότων υἱῶν πολυπραγμονῆσαι γένεσιν 0 ·
ὁπόσοι τε , καὶ τίνων ἐξέφυσαν ἰδεῖν 0 .
τέτοκε τοίνυν πρώτη μὲν ἡ Λεία τέσσαρας ·
ῥουβεὶμ , Συμεὼν , Λευῒ καὶ Ἰούδαν .
ἐπειδὴ δὲ ἦν στεῖρα καὶ ἄτεκνος ἔτι Ῥαχὴλ , ἀλύουσα σφόδρα καὶ ἀπορουμένη , τὸ τῆς ἀπαιδίας κατασοφίζεται χρῆμα .
πείθει γὰρ τὸν Ἰακὼβ λέγουσα ·
ἰδοὺ ἡ παιδίσκη μου Βάλλα .
Εἴσελθε πρὸς αὐτὴν , καὶ τέξεται ἐπὶ τῶν γονάτων μου , καὶ τεκνοποιήσομαι κ ἀγὼ ἐξ αὐτῆς .
Οὗ καὶ εἰς πέρας ἐξενηνεγμένου , δύο  ἐ  γενέσθην τῷ Ἰακὼβ υἱοὶ , Δάν τε καὶ Νεφθαλείμ .
λεία γε μὴν Ζελφὰν τὴν ἑαυτῆς οἰκότριβα παρευνάζουσα δυοῖν ἑτέροιν πατέρα γενέσθαι ποιεῖ , Γὰδ καὶ Ἀσήρ .
ἐπορεύθη δὲ , φησὶν , Ῥουβεὶμ ἐν ἡμέραις θερισμοῦ πυρῶν , καὶ εὗρε μῆλα μανδραγόρου ἐν τῷ ἀγρῷ , καὶ ἤνεγκεν αὐτὰ πρὸς Λείαν τὴν μητέρα αὐτοῦ .
Εἶπε δὲ Ῥαχὴλ τῇ Λείᾳ τῇ ἀδελφῇ αὐτῆς ·
δός μοι τῶν μανδραγορῶν τοῦ υἱοῦ σου ·
εἶπε δὲ Λεία ·
Οὐχ ἱκανόν σοι ὅτι ἔλαβες τὸν ἄνδρα μου , μὴ καὶ τοὺς μανδραγόρας τοῦ υἱοῦ μου λήψῃ 0 ;
Εἶπε δὲ Ῥαχήλ , Οὐχ οὕτως ·
κοιμηθήτω μετὰ σοῦ τὴν νύκτα ταύτην ἀντὶ τῶν μανδραγορῶν τοῦ υἱοῦ σου .
Εἰσῆλθε δὲ Ἰακὼβ ἐξ ἀγροῦ ἑσπέρας , καὶ ἐξῆλθε Λεία εἰς συνάντησιν αὐτῷ , καὶ εἶπε ·
πρός με εἰσελεύσῃ σήμερον .
μεμίσθωμαι γάρ σε ἀντὶ τῶν μανδραγορῶν τοῦ υἱοῦ μου .
Οὗ δὴ γεγονότος , τέτοκε πάλιν Λεία τὸν Ἰσάχαρ , ἐπ αὐτῷ δὲ καὶ Ζαβουλών .
ἡκόντων δὲ ἤδη πρὸς τοῦτο λοιπὸν ἀριθμοῦ τῶν ἐξ Ἰσραὴλ , Ἐμνήσθη , φησὶν , ὁ Θεὸς τῆς Ῥαχὴλ , καὶ ἐπήκουσεν αὐτῆς Κύριος , καὶ ἀνέῳξεν αὐτῆς τὴν μήτραν , καὶ συλλαβοῦσα ἔτεκε τῷ Ἰακὼβ υἱόν .
Εἶπε δὲ Ῥαχήλ ·
ἀφεῖλεν ἀπ ἐμοῦ ὁ Θεός μου τὸ ὄνειδος ·
καὶ ἐκάλεσε τὸ ὄνομα αὐτοῦ Ἰωσὴφ , λέγουσα ·
προσέθετό μοι ὁ Θεὸς υἱὸν ἕτερον .
τέτοκε δὲ πρὸς τούτῳ Βενιαμίν .
ἔχει δὲ οὕτω πάλιν τὰ ἐπ αὐτῇ γεγραμμένα ·
ἐγένετο δὲ , ἡνίκα ἤγγισε Χαβραθὰ τοῦ ἐλθεῖν εἰς γῆν Ἐφραθᾶ , ἔτικτε Ῥαχήλ , Καὶ ἐδυστόκησεν ἐν τῷ τοκετῷ ·
ἐγένετο δὲ , ἐν τῷ σκληρῶς αὐτὴν τίκτειν , εἶπεν αὐτῇ ἡ μαία ·
θάρσει ·
καὶ γὰρ οὗτός σοί ἐστιν υἱός .
ἐγένετο δὲ , ἐν τῷ ἀφιέναι αὐ τὴν τὴν ψυχὴν  ἀπέθνησκε γὰρ  , ἐκάλεσε τὸ ὄνομα αὐτοῦ , υἱὸς ὀδύνης μου .
ὁ δὲ πατὴρ ἐκάλεσεν αὐτὸν Βενιαμίν .
δυστοκήσασα τοίνυν ἐπὶ τέλει Ῥαχὴλ , ἐπ  αὐταῖς ὠδῖσι τῶν καθ ἡμᾶς ἀπηλλάττετο .
ὧδε μὲν οὖν ἔχει τῶν ἐξ Ἰακὼβ ἡ γένεσις ·
ἀλλὰ τίς ἂν εἴη τῶν γεγραμμένων ὁ ἐσωτάτω νοῦς , εἰδείη μὲν ἃν αὐτὸς ὁ πάντα εἰδὼς , Ἐν ᾧ πάντες εἰσὶν οἱ θησαυροὶ τῆς σοφίας , καὶ τῆς γνώσεως ἀπόκρυφοι , κατὰ τὸ γεγραμμένον .
λεπτοῖς δὲ ἡμεῖς καταθρήσωμεν ὀφθαλμοῖς , καὶ τῆς ἐν αὐτοῖς ἀχλύος τὸ πάχος κατισχνοῦν ὡς ἔνι , πειρώμενοι , τῷ σοφοῦντι τυφλοὺς ἐκεῖνο λέγωμεν ·
ἀποκάλυψον τοὺς ὀφθαλμούς μου , καὶ κατανοήσω τὰ θαυμάσια ἐκ τοῦ νόμου σου .
Οὐκοῦν  ἐπανήξω γὰρ εἰς τὸ ἐν ἀρχαῖς καὶ ἀναμνήσω πάλιν ὧν ἔφην  , Λείαν μὲν τὴν πρεσβυτέραν , τῇ τῶν Ἰουδαίων Συναγωγῇ παρεικαστέον εὖ μάλα ·
ῥαχὴλ δὲ αὐτὴν , τῶν ἐθνῶν Ἐκκλησίαν ὑπάρχειν ὑποληψόμεθα .
κρηπῖδα δὲ ὥσπερ προϋποθέντες τῶν λόγων τὴν ἐπὶ τῷδε πίστιν , τὰ λοιπὰ προσποιήσωμεν 0 .
τέτοκε τοίνυν ἡ Λεία πρώτη τέσσαρας , εἶτα μεταξὺ γεγόνασιν ἐκ δυοῖν θεραπαίναιν Βάλλας τε καὶ Ζελφᾶς , ἕτεροι τέσσαρες .
ἐπειδὴ δὲ τοὺς ἐν ἀγροῖς εὑρημένους παρὰ Ῥουβεὶμ μανδραγόρας διενείμαντο πρὸς ἀλλήλας Λεία τε καὶ Ῥαχὴλ , ἄμφω γεγόνασι μητέρες ·
καὶ τίκτει μὲν Λεία πρὸς ἐκείνοις τοῖς τέσσαρσι τὸν Ἰσάχαρ , ὅ ἐστι μισθός ·
εἶτα τὸν Ζαβουλὼν , ὃ σημαίνει πάλιν ἑρμηνευόμενον εὐλογία τε καὶ εὐοδία 0 .
τέτοκε δὲ καὶ Ῥαχὴλ τὸν Ἰωσὴφ , ὅ ἐστι προσθήκη Θεοῦ .
καὶ μετ αὐτὸν ἐν τέλει τὸν Βενονὶ , ὅ ἐστι υἱὸς ὀδύνης .
πρώτη μὲν γὰρ ἐτέκνωσε τῷ Θεῷ τὴν τῶν Ἰουδαίων πληθὺν ἡ ἐν χρόνῳ πρεσβυτέρα , τουτ έστιν , ἡ Συναγωγή .
ὅτι δὲ τοὺς ἐξ αὐτῆς γεγονότας , υἱοὺς ἐκάλει Θεὸς , συνήσεις εὖ μάλα , πρὸς Μωσέα μὲν λέγοντος ·
διά γε φωνῆς Ἠσαΐου 0 ·
ἄκουε , οὐρανὲ , καὶ ἐνωτίζου , ἡ γῆ ·
ὅτι Κύριος ἐλάλησεν 0 ·
πλὴν ὅτι γεγέννηνται μὲν ἐξ ἐλευθέρων διὰ τοὺς πατέρας , οἷς οὐκ ἐπέῤῥιπτε τὸν ἐκ νόμου ζυγόν 0 ·
τὴν γάρ τοι τῶν πατέρων ἐλευθερίαν καὶ αὐτὸς ἡμῖν ὁ θεσπέσιος Παῦλος παρέδειξε , λέγων ·
τὸ , ἐγὼ , τῇ ῥίζῃ τοῦ γένους ἀνατιθεὶς , καὶ ταῖς τῶν πατέρων ἀνάπτων κεφαλαῖς .
ὅτι δὲ ἔμελλον , κ ἂν εἰ γεγόνασιν ἐξ ἐλευθέρων , τὸν τῆς κατὰ νόμον δουλείας ὑποδραμεῖσθαι ζυγὸν , παραδείξειεν ἂν ἡμῖν αἰνιγματωδῶς ἡ γειτονεύουσα καὶ παρεζευγμένη γένεσις τῶν τεσσάρων , οἳ καὶ γεγόνασιν ἐκ θεραπαινῶν .
ἀλλ ἔστι τι καὶ ἐν αὐτοῖς μυστήριον .
Οἱ μὲν γὰρ ἐκ Βάλλας , Δάν τε καὶ Νεφθαλεὶμ , ἐπεγράφοντο τῇ Ῥαχήλ ·
οἱ δέ γε τῆς Ζελφᾶς , Γὰδ καὶ Ἀσὴρ , ἐπεγράφοντο τῇ Λείᾳ , καὶ τῶν ἐκ Βάλλας ἦσαν ὀψιγενέστεροι .
ἀλλ  , οἶμαί που , πάντως ἐπαπορήσειεν ἄν τις , καὶ μάλα εἰκότως , πῶς ἂν οἱ ἐκ δούλης , φημὶ τῆς Βάλλας , ἐπιγράφοιντο τῇ Ῥαχήλ ·
καίτοι τῆς ἐξ ἐθνῶν Ἐκκλησίας ἀποπληροῦσι τὸν τύπον .
τί οὖν πρὸς τοῦτό φαμεν ;
ὅτι γεγόνασιν ἐν ἀρχαῖς οἱ μακάριοι προφῆται καταριθμούμενοι μὲν ἐν τέκνοις τῆς δουλευούσης Ἰερουσαλὴμ , υἱοὶ δὲ τρόπον τινὰ τῆς ἐξ ἐθνῶν Ἐκκλησίας 0 .
ἐφρόνουν γὰρ τὰ αὐτῆς , ἀναδειχθήσεσθαι λέγοντες , καὶ ἀναλάμψειν κατὰ καιροὺς τὸ Χριστοῦ μυστήριον , καὶ διὰ μυρίων ὅσων σχημάτων προανατυποῦντες αὐτὸ , μονονουχὶ δὲ καὶ εἰς ὄψιν ἄγοντες τοῖς ἀρχαιοτέροις .
Οἱ δὲ μετ ἐκείνους ἔτι πάλιν εἰς δουλείαν γεγεννημένοι , Χριστὸν οὐ προσήκαντο , τῆς ἐλευθερίας τὸν χορηγόν ·
ὅτι δὲ ἀμείνους οἱ πρῶτοι τῶν μετ αὐτοὺς , ἀταλαίπωρον ἰδεῖν , Θεοῦ λέγοντος διὰ φωνῆς Ἠσαΐου 0 1 ·
πῶς ἐγένετο πόρνη πόλις πιστὴ Σιὼν πλήρης κρίσεως , ἐν ᾗ δικαιοσύνη ἐκοιμήθη ἐν αὐτῇ , νῦν δὲ φονευταί 0 ;
συνίης ὅπως πλήρης μὲν κρίσεως , τουτ έστιν , ὀρθότητος , καὶ δικαίων κατάλυμα λέγει γενέσθαι τὴν Ἱερουσαλὴμ , ἤτοι τὴν Σιὼν , ἐκμεμεστῶσθαι δὲ φονευτῶν ἐν ὑστέροις .
ἴδοι δ ἄν τις , καὶ μάλα σαφῶς , καὶ ἐξ αὐτῶν , εἰ βούλοιτο , τῶν ὀνομάτων , ὅτι τρόφιμοι μὲν Ἐκκλησίας εἶεν ἂν οἱ διὰ τῆς Βάλλας ·
ἐχθροὶ δὲ μᾶλλον οἱ ἐκ Ζελφᾶς 0 1 .
ἑρμηνεύεται μὲν γὰρ ὁ Δὰν , κρίσις ·
νεφθαλεὶμ δὲ , πλατυσμός 0 .
τοῦτο γέγονε τοῖς προφήταις τὸ κήρυγμα .
ὅτι γὰρ ἔμελλεν ὁ Χριστὸς κρῖναι τὴν οἰκουμένην ἐν δικαιοσύνῃ , καὶ καταψηφίσασθαι μὲν ὡς πλεονεκτήσαντος καὶ ἀνῃρηκότος ἡμᾶς τοῦ Σατανᾶ 0 ·
σῶσαι δὲ καὶ ἡμᾶς , καὶ ἐκ πολλῆς ἄγαν στενοχωρίας εἰς πλατεῖαν ὥσπερ μεταστῆσαι καρδίαν , χαλεπὸν οὐδὲν ἐπιδεῖξαι πάλιν 0 .
ὁ μὲν γὰρ μακάριος Ψαλμῳδὸς ἀνακέκραγε λέγων , ὡς ἐκ προσώπου τῶν ἐν Χριστῷ καὶ ἡγιασμένων ἐν πνεύματι ·
ὁ δέ γε σοφώτατος Παῦλος ἑτεροζυγεῖν ἐθέλουσι τοῖς ἐκ Κορίνθου πεπιστευκόσιν ἐπιστέλλει , λέγων ·
τὸ στόμα ἡμῶν ἀνέῳγε πρὸς ὑμᾶς , Κορίνθιοι , ἡ καρδία ἡμῶν πεπλάτυται .
Οὐ στενοχωρεῖσθε ἐν ἡμῖν , στενοχωρεῖσθε δὲ ἐν τοῖς σπλάγχνοις ὑμῶν ·
τὴν δὲ αὐτὴν ἀντιμισθίαν ὡς τέκνοις λέγω 0 .
πλατύνθητε καὶ ὑμεῖς , μὴ γίνεσθε ἑτεροζυγοῦντες ἀπίστοις .
ὅτι δὲ κρίσις ὀρθὴ καὶ δικαία γέγονε παρὰ Χριστοῦ , σαφηνιεῖ μὲν πάλιν αὐτὸς ὁ μακάριος Δαβὶδ , τὸ τῶν πλεονεκτηθέντων πρόσωπον ἑαυτῷ περιτιθεὶς , καὶ λέγων πρὸς τὸν τῶν ὅλων Σωτῆρα Χριστόν ·
ἐξεγέρθητι , Κύριε , καὶ πρόσσχες τῇ κρίσει μου , ὁ Θεός μου , ὁ Κύριός μου , εἰς τὴν δίκην μου .
Αὐτός γε μὴν ὁ Σωτὴρ ἐναργὲς τοῦτο καθίστησι λέγων ·
νῦν κρίσις ἐστὶ τοῦ κόσμου τούτου , νῦν ὁ ἄρχων τοῦ κόσμου τούτου ἐκβληθήσεται ἔξω ·
κ ἀγὼ ἐὰν ὑψωθῶ ἐκ τῆς γῆς , πάντας ἑλκύσω πρὸς ἐμαυτόν .
ὁρᾷς ὅτι κρίσιν ἡμῖν ἐσομένην δικαίαν καὶ καρδίας πλατυσμὸν οἱ προφῆται προανεκήρυττον τὸ ἐπὶ Χριστῷ λαλοῦντες μυστήριον ;
γεγόνασι τοίνυν ἐκ Βάλλας Δάν τε καὶ Νεφθαλεὶμ , ὅ ἐστι κρίσις καὶ πλατυσμός ·
ἀπὸ δέ γε τῆς Ζελφᾶς Γὰδ καὶ Ἀσήρ 0 ·
καὶ διερμηνεύεται δὲ πειρατήριον ὁ Γὰδ , πλοῦτός γε μὴν ὁ Ἀσήρ 0 .
ἆρ οὖν οὐχὶ τοιοῦτοι γεγόνασιν οἱ τελευταῖοι μετὰ τοὺς πρώτους τῶν Ἰουδαίων λαοί ;
Εἶτα πῶς ἀμφίλογον 0 ;
ἐξ αὐτῶν γὰρ τοῦτο κατίδοι τις ἂν τῶν κατὰ Χριστὸν γεγονότων .
Οἱ μὲν γὰρ ἐπείραζον αὐτὸν μετὰ τῶν καλουμένων Ἡρωδιανῶν , λέγοντες ·
διδάσκαλε , οἴδαμεν ὅτι ἀλη θὴς εἶ , καὶ οὐ μέλει σοι περὶ οὐδενός ·
οὐ γὰρ βλέπεις εἰς πρόσωπον ἀνθρώπων , ἀλλ ἐπ  ἀληθείας τὴν ὁδὸν τοῦ Θεοῦ διδάσκεις ·
ἔξεστι δοῦναι κῆνσον Καίσαρι , ἢ οὔ ;
προσῄεσαν δὲ πειράζοντες , ἵνα παγιδεύσωσιν αὐτόν .
μεμαρτύρηκε γὰρ οὕτως ὁ θεσπέσιος εὐαγγελιστής .
Οἱ δὲ λημμάτων ἕνεκα καὶ φιλοκερδίας οὐ παρεδέχοντο τὸν ὑιόν .
ἔφησαν γὰρ , φησὶν , ἐν ἑαυτοῖς ·
Οὗτός ἐστιν ὁ κληρονόμος , δεῦτε , ἀποκτείνωμεν αὐτὸν , ἵνα ἡμῶν ἡ κληρονομία γένηται .
ὅτι δὲ φιλόπλουτοι καὶ φιλοκερδεῖς ἄγαν οἱ Φαρισαῖοι γεγόνασι , καὶ τὸ τῶν Γραμματέων ἀνόσιον στῖφος , κατίδοι τις ἂν , καὶ λίαν ἑτοίμως , τοῖς περὶ αὐτῶν γεγραμμένοις τὸν νοῦν ἐνιείς 0 .
ὁ μὲν γὰρ Κύριος ἡμῶν Ἰησοῦς Χριστὸς , ἀπεμπολῆσαι δεῖν ἔφασκε τὸν ἐπίγειον πλοῦτον τοῖς τὰ ἄνω φρονεῖν ᾑρημένοις , καὶ διανέμειν τὰ ὄντα πτωχοῖς , ἵνα τὸν ἄνω κερδάνωσι θησαυρόν .
ἀλλ  , ὥς φησιν ὁ εὐαγγελιστὴς , ἤκουον ταῦτα οἱ Γραμματεῖς καὶ οἱ Φαρισαῖοι φιλάργυροι ὄντες , καὶ ἐξεμυκτήριζον αὐτόν .
ὅτι δὲ καὶ μέχρι τῶν ἄγαν εὐτελεστέρων καθικνούμενοι , μετὰ πολλῆς ἀκριβείας λεπτολογίαις ἐσπούδαζον , οὐ δὲ τὸ βραχὺ μεθιέντες τοῖς μὴ προσάγουσι κατὰ νόμον τὰς τεταγμένας δεκάτας , καίτοι τοῦ νόμου πεφροντικότες ὀλίγα , παντελῶς αὐτοῖς διεσάφει λέγων ὁ Κύριος ·
Οὐαὶ ὑμῖν , Γραμματεῖς καὶ Φαρισαῖοι ὑποκριταὶ , ὅτι ἀποδεκατοῦτε τὸ ἡδύοσμον , καὶ τὸ ἄνηθον , καὶ τὸ κύμινον 0 ·
καὶ ἀφήκατε τὰ βαρύτερα τοῦ νόμου , τὴν κρίσιν , καὶ τὸν ἔλεον , καὶ τὴν πίστιν .
Οὐκοῦν ὁ μὲν Γὰδ πειρατήριον , πλοῦτος δὲ ὁ Ἀσήρ 0 1 .
καὶ ἄμφω  ἐ  γενέσθην ἐκ θεραπαίνης τῆς Ζελφᾶς , μετὰ τὸν Δάν τε καὶ Νεφθαλεὶμ , οἳ ἦσαν ἐκ Βάλλας .
ἀλλ ἐν τούτοις μὲν , ἡμῖν ὁ πρὸ τῆς τοῦ Σωτῆρος ἡμῶν ἐπιδημίας καιρὸς γεγράφθω ·
καθ ὃν ἦν ἔτι στεῖρα Ῥαχὴλ , τουτ έστιν , ἡ ἐξ ἐθνῶν Ἐκκλησία ·
ἣ ὅτι τέξεται πολλοὺς , καὶ ἀναριθμήτων ἔσται τροφὸς , προανακέκραγε μὲν Ἡσαΐας λέγων ·
Εὐφράνθητι , στεῖρα , ἡ οὐ τίκτουσα .
ῥῆξον καὶ βόησον , ἡ οὐκ ὠδίνουσα ·
ὅτι πολλὰ τὰ τέκνα τῆς ἐρήμου μᾶλλον ἢ τῆς ἐχούσης τὸν ἄνδρα 0 1 .
διεσάφει δὲ καὶ αὐτὸς ὁ θεσπέσιος Δαβὶδ περὶ Θεοῦ λέγων ·
ὁ κατοικίζων στεῖραν ἐν οἴκῳ , μητέρα ἐπὶ τέκνοις εὐφραινομένην 0 .
ἔφη δέ που πρὸς αὐτὴν καὶ ὁ τῶν ὅλων Δεσπότης καὶ Θεός ·
ἆρον κύκλῳ τοὺς ὀφθαλμούς σου , καὶ ἴδε πάντας .
ἰδοὺ οὗτοι πόῤῥωθεν ἔρχονται , οὗτοι ἀπὸ βοῤῥᾶ , καὶ οὗτοι ἀπὸ θαλάσσης , ἄλλοι δὲ ἐκ γῆς Περσῶν 0 1 2 .
φέρε δὴ οὖν , εἰ δοκεῖ , καταθρῶμεν ὁπηνίκα καὶ ὅπως τέτοκεν ἡ στεῖρα .
Οὐκοῦν μετ ἐκείνους οἳ γεγόνασιν ἐκ θεραπαινῶν , τοὺς ἐν ἀγρῷ μανδραγόρας εὑρίσκει Ῥουβεὶμ , ὁ ἐξ Ἰακὼβ πρωτότοκος ·
προσκομίζει δὲ Λείᾳ τῇ ἰδίᾳ μητρί .
ἡ δὲ τῇ Ῥαχὴλ ζητούσῃ δίδωσι .
καὶ τίκτει μὲν Λεία , λαβοῦσα τοὺς μανδραγόρας , δύο πάλιν υἱοὺς , τόν τε Ἰσάχαρ καὶ μέντοι καὶ τὸν Ζαβουλών .
Εἶτα μέμνηται Θεὸς τῆς Ῥαχὴλ , καὶ διανοιχθείσης αὐτῇ τῆς μήτρας , καὶ αὐτὴ τέτοκε τὸν Ἰωσὴφ , καὶ τελευτῶσα τὸν Βενιαμίν .
λεία μὲν οὖν ὅτι τὴν τῶν Ἰουδαίων Συναγωγὴν ὑπαινίττεται , Ῥα χὴλ δὲ τὴν ἐξ ἐθνῶν Ἐκκλησίαν , προμεμήνυκεν ἡμῖν πλειστάκις ὁ λόγος 0 .
μεθέντες δὴ οὖν ὡς ἀνόνητον ἔτι τὸ ταυτολογεῖν , λοιπὸν ἀφηγώμεθα τίνος ἂν εἶεν εἰς τύπον οἱ μανδραγόραι , διὰ τοῦ πρωτοτόκου Ῥουβεὶμ ηὑρημένοι 0 .
τί δ ἂν βούλοιτο δηλοῦν ἡ εἰς ἄμφω τε καὶ ἐν ἴσῳ τάχα που διανέμησις 0 ·
δέδωκε γὰρ ἡ Λεία τῇ Ῥαχήλ ·
τί δὲ πρὸς τούτοις καὶ αὐτὴ τῶν παίδων ἡ γένεσις , ἐν ταῖς τῶν ὀνομάτων σημασίαις ὠδίνουσα τὸ μυστήριον 0 .
μανδραγόραι τοίνυν φύονται μὲν ἐν ἀγροῖς ·
εἶδος δὲ τὸ μῆλον αὐτοῖς 0 .
ὑπνηλὸν δὲ ὅτι τὸ χρῆμά ἐστι , καὶ βαθεῖ καταμεθύσκον κάρῳ τοὺς μετεσχηκότας , οὐ μακροῦ δεήσειν οἶμαι πρὸς ἀπόδειξιν λόγου , τὰς τῶν ἀῤῥωστούντων ἀγρυπνίας τῆς ἰατρῶν ἐμπειρίας ἔσθ ὅτε νικώσης τῇ τῶν μανδραγορῶν φυσικῇ ἐνεργείᾳ 0 .
Οἳ καὶ ὑποφήνειαν ἡμῖν αἰνιγματωδῶς τὸ Χριστοῦ μυστήριον , ὑπνοῦντος τρόπον τινὰ δι  ἡμᾶς , καὶ καθιέντος εἰς κένωσιν ἑαυτὸν μέχρι θανάτου , εἰ καὶ ἀνεβίω πάλιν 0 .
θεὸς γὰρ ἦν κατὰ φύσιν , καὶ γέγονε σάρξ .
ὅπου δὲ ὅλως ὁ θάνατος ἐν ὕπνου τάξει παρειλημμένος , ζητητέον ἐκεῖ καὶ τὴν εἰς ζωὴν ἀναβίωσιν 0 .
ὅλον δὲ ὥσπερ ἐν τούτοις τὸ Χριστοῦ μυστήριον 0 1 .
καὶ γοῦν ὁ θεσπέσιος Παῦλος τοῖς ἐξ ἐλαφρίας κεκινημένοις εἰς ἑτερόφρονα δόξαν , ἐπισκήπτει λέγων ·
παρέδωκα γὰρ ὑμῖν ἐν πρώτοις ὃ καὶ παρέλαβον ·
ὅτι Χριστὸς ἀπέθανεν ὑπὲρ τῶν ἁμαρτιῶν ἡμῶν , κατὰ τὰς Γραφὰς , καὶ ὅτι ἐτάφη , καὶ ὅτι ἐγήγερται τῇ τρίτῃ ἡμέρᾳ κατὰ τὰς Γραφάς 0 .
καὶ μεθ ἕτερα 0 ·
Εἰ δὲ Χριστὸς κηρύσσεται ὅτι ἐκ νεκρῶν ἐγήγερται , πῶς λέγουσιν ἐν ὑμῖν τινες , ὅτι ἀνάστασις νεκρῶν οὐκ ἔστιν ;
ἐπειδὴ γὰρ πρῶτος ἐν ἀνθρώποις ὕπνον ἔδειξε τὸν θάνατον ὁ Χριστὸς  ζωὴ γὰρ ἦν κατὰ φύσιν  , θύρα τις ὥσπερ καὶ ὁδὸς εἰς τὸ χρῆναι λοιπὸν καὶ αὐτοῦ θανάτου κατανεανιεύεσθαι , τῇ ἀνθρώπου γέγονε φύσει 0 .
ταύτῃτοι καὶ ὁ σοφώτατος Παῦλος ἄνω τε καὶ κάτω τοὺς τῷ θανάτῳ κατειλημμένους ὀνομάζει κεκοιμημένους ·
ὡς ὅσον οὐδέπω καὶ ἀναβιωσομένους διὰ Χριστοῦ 0 .
ἔφη γὰρ πάλιν ·
Εἰ γὰρ πιστεύομεν ὅτι Χριστὸς ἀπέθανε καὶ ἀνέστη , οὕτω καὶ ὁ Θεὸς ἐγερεῖ τοὺς κοιμηθέντας σὺν τῷ Ἰησοῦ , καὶ παραστήσει σὺν ἡμῖν .
ὕπνου δὴ οὖν σημεῖον οἱ μανδραγόραι 0 .
καὶ τούτους εὑρίσκει πρωτότοκος ὦν ὁ Ῥουβεὶμ , εἶτα διεκόμισε τῇ μητρί ·
ἡ δὲ διενείματο πρὸς τὴν ἀδελφήν .
πρῶτοι γὰρ οἱ ἐξ Ἰσραὴλ τοῦ πρωτοτόκου κατὰ τὸν χρόνον νενοήκασί τε καὶ πεπλουτήκασι τὸ ἐπὶ Χριστοῦ μυστήριον ·
καὶ δὴ καὶ τῇ ἰδίᾳ μητρὶ , φημὶ δὴ τῇ Ἱερουσαλὴμ , εὕρημα λαμπρὸν τῆς ἐνούσης αὐτοῖς ἀγχινοίας προσκεκομικότες , χαίρειν ἀνέπειθον .
πρὸ γάρ τοι τῆς τῶν ἐθνῶν κλήσεως μεμυσταγωγήκασιν οἱ θεσπέσιοι μαθηταὶ τοὺς ἀνὰ πᾶσαν τὴν Ἰουδαίαν .
Εἰ γὰρ καὶ μὴ πάντες τυχὸν πεπιστεύκασιν , ἀλλ οὖν μετὰ τὸν ἐπὶ Χριστῷ προσήκασι λόγον .
σέσωσται δὲ τὸ κατάλειμμα , κατὰ τὰς Γραφάς .
ὅτι δὲ προειλήφασιν ἐν πίστει τοὺς ἐξ ἐθνῶν Ἰουδαῖοι , πρόδηλον δήπου , καὶ οὐδενὶ τῶν ὄντων ἀσυμφανές 0 .
λαβοῦσα τοίνυν ἡ Λεία τοὺς μανδραγόρας , δύο τέτοκε υἱοὺς , Ἰσάχαρ τε καὶ Ζαβουλών .
καὶ μισθὸς μὲν ὁ Ἰσάχαρ ἑρμηνεύεται ·
ἕτερός γε μὴν , τουτ έστιν , ὁ Ζαβουλὼν , εὐοδωμά τε καὶ εὐ λογία , Ὡς γὰρ ἔφην ἤδη , διὰ τῶν ἁγίων ἀποστόλων ὡς παρὰ τέκνων ἰδίων ἡ τῶν Ἰουδαίων Συναγωγὴ παραδεξαμένη λοιπὸν τὸ Χριστοῦ μυστήριον , μήτηρ ἀπεδείχθη τέκνων τῶν ἐπὶ μισθῷ τε καὶ εὐλογίαις κατευοδουμένων παρὰ Θεῷ 0 .
ὅτι γὰρ οὐκ ἄμισθος ἡ πίστις ἡ εἰς Χριστὸν , διδάξειεν ἂν εὐθὺς τῶν πλημμελημάτων ἡ ἄφεσις 0 .
πιστώσεται δὲ πρὸς τοῦτο καὶ αὐτὸς λέγων ὁ Κύριος ἡμῶν Ἰησοῦς Χριστός ·
ἀμὴν , ἀμὴν λέγω ὑμῖν , ὁ πιστεύων εἰς ἐμὲ , ἔχει ζωὴν αἰώνιον .
Οὐδὲν ἧττον καὶ ὁ μακάριος Παῦλος 0 ·
ἐγγύς σου τὸ ῥῆμά ἐστιν ἐν τῷ στόματί σου , καὶ ἐν τῇ καρδίᾳ σου ·
τουτέστι , τὸ ῥῆμα τῆς πίστεως ὃ κηρύσσομεν 0 .
ὅτι ἐὰν εἴπῃς ἐν τῷ στόματί σου , ὅτι Κύριος Ἰησοῦς , καὶ πιστεύσῃς ἐν τῇ καρδίᾳ σου , ὅτι ὁ Θεὸς αὐτὸν ἤγειρεν ἐκ νεκρῶν , σωθήσῃ 0 .
καρδίᾳ γὰρ πιστεύεται εἰς δικαιοσύνην ·
στόματι δὲ ὁμολογεῖται εἰς σωτηρίαν .
τίς οὖν ἄρα μείζων τε καὶ ἀξιόληπτός ἐστι μισθὸς τοῦ διασῶσαι ψυχήν ;
ὅτι γὰρ τὸ χρῆμα ἐξαίρετον καὶ τοῦ παντὸς ἄξιον λόγου , καὶ αὐτὸς ἡμᾶς ὁ Σωτὴρ ἀναπείθει λέγων 0 ·
τί γὰρ ὠφεληθήσεται ἄνθρωπος ἐὰν τὸν κόσμον ὅλον κερδήσῃ , τὴν δὲ ψυχὴν αὐτοῦ ζημιωθῇ ;
ἢ τί δώσει ἄνθρωπος ἀντάλλαγμα τῆς ψυχῆς αὐτοῦ ;
Εὐκλεὴς οὖν ἄρα καὶ σωτήριος τοῖς πιστεύουσιν ὁ μισθός 0 .
ὅτι δὲ τοῖς ἐν Χριστῷ δεδικαιωμένοις ἕψεταί που πάντως καὶ τὸ εὐλογεῖσθαι δεῖν , εἴη ἂν οὐκ ἀμφίλογον .
ἡγιάσμεθα γὰρ ἐν πνεύματι .
καί φησιν ὁ μακάριος Δαβίδ ·
Εὐλογία Κυρίου ἐφ ὑμᾶς 0 .
Εὐλογημένοι ὑμεῖς τῷ Κυρίῳ , τῷ ποιήσαντι τὸν οὐρανὸν καὶ τὴν γῆν 0 .
ἔφη δέ που Θεὸς καὶ διὰ τῆς τοῦ Ἡσαΐου φωνῆς , πρὸς τὴν τῶν πιστευόντων μητέρα , φημὶ δὴ τὴν Ἐκκλησίαν ·
ἐπιθήσω τὸ πνεῦμά μου ἐπὶ τὸ σπέρμα σου , καὶ τὰς εὐλογίας μου ἐπὶ τὰ τέκνα σου 0 .
ταύτῃτοι καὶ ὁ σοφώτατος Παῦλος τοῖς ἐν πίστει δεδικαιωμένοις ἐπιστέλλει , λέγων ·
Εὐλογητὸς ὁ Θεὸς καὶ Πατὴρ τοῦ Κυρίου ἡμῶν Ἰησοῦ Χριστοῦ , ὁ εὐλογήσας ἡμᾶς ἐν πάσῃ εὐλογίᾳ πνευματικῇ , Οἱ δὲ τῆς ἄνωθεν εὐλογίας πλουσίως μετεσχηκότες , πῶς ἂν οὐκ εὐοδωθεῖεν εἰς πᾶν ἔργον ἀγαθόν ;
ὁδὸς γὰρ , φησὶν , εὐσεβῶν εὐθεῖα ἐγένετο , καὶ παρεσκευασμένη ὁδὸς τῶν εὐσεβῶν 0 .
ἡ γὰρ ὁδὸς Κυρίου , κρίσις 0 .
περὶ μὲν γὰρ τῆς Ἰουδαίων Συναγωγῆς ἔφη που Θεός ·
ἰδοὺ ἐγὼ ἐμφράσσω τὰς ὁδοὺς αὐτῆς , καὶ τὴν τρίβον αὐτῆς οὐ μὴ εὕρῃ .
ἡμᾶς δὲ εἰσπέμπων ταῖς ἄνω μοναῖς διὰ λείας ὥσπερ καὶ ἐψιλωμένης ὁδοῦ , τοῖς ἁγίοις διακελεύεται λειτουργοῖς ·
ἀνοίξατε πύλας , εἰσελθέτω λαὸς φυλάσσων δικαιοσύνην , καὶ ἀναγγέλλων ἀλήθειαν , ἀντιλαμβανόμενος ἀληθείας , καὶ φυλάσσων εἰρήνην .
ὁδοποιήσατε τῷ λαῷ μου , καὶ τοὺς λίθους τῆς ὁδοῦ διαῤῥίψατε ·
ἵνα μὴ τοῖς διὰ μέσου σκανδάλοις προσπταίοντες , ὄκνον εἰσδέξοιντο τὸν ἐπ ἀγαθοῖς σπουδάσμασιν .
Οὐκοῦν τοὺς ἐπὶ μισθῷ τε καὶ εὐλογίαις κατευοδουμένους παρὰ Θεῷ , τέτοκε Λεία ·
ῥαχὴλ δὲ ὁμοίως λαβοῦσα τοὺς μανδραγόρας , τέτοκε τὸν Ἰωσήφ .
παραδεξαμένη γὰρ ὥσπερ ἡ Ἐκκλησία τὸ Χριστοῦ μυστήριον διὰ τῶν ἀγίων ἀποστόλων , ὡς ἐξ ὁμοίας μὲν ἀδελφῆς τῆς τῶν Ἰουδαίων Συναγωγῆς , μήτηρ πέφηνε λαοῦ τοῦ ἐν προσθήκαις ἀεὶ , καὶ εἰς πληθὺν ἰόντος οὐ μεμετρημένην 0 1 ·
διερμηνεύεται γὰρ Ἰωσὴφ , προσθήκη Θεοῦ ·
προστέθειται δὲ ταῖς ἐξ Ἰσραὴλ ἀγέλαις ἡ ἐξ ἐθνῶν Ἐκκλησία .
τοιγάρτοι καὶ ἔφασκεν ὁ Χριστός ·
καὶ ἄλλα πρόβατα ἔχω , ἃ οὐκ ἔστιν ἐκ τῆς αὐλῆς ταύτης , κ ἀκεῖνά με δεῖ ἀγαγεῖν , καὶ τῆς φωνῆς μου ἀκούσουσιν , καὶ γενήσεται μία ποίμνη , εἷς ποιμήν .